## Susana Camarero rep els guardonats amb els Premis Rei Jaume I i agraïx el seu “talent, compromís i dedicació”

*** La cerimònia d’entrega d’estos reconeixements se celebra este dimarts en la Llotja de València i estarà presidida per Sa Majestat el Rei**

La vicepresidenta primera i consellera de Servicis Socials, Igualtat i Vivenda, Susana Camarero, ha rebut els premiats dels Rei Jaume I 2025, la cerimònia d’entrega dels quals tindrà lloc este dimarts i estarà presidida per Sa Majestat el Rei, Felip VI.

Durant la trobada, la vicepresidenta primera ha agraït “el talent, el compromís i la dedicació” a tots els guardonats i ha posat en relleu la seua contribució per a superar els desafiaments des del coneixement i l’excel·lència en ciència i innovació.

Així mateix, ha subratllat que “el lideratge científic és condició indispensable per al lideratge econòmic i social” i ha recordat l’aposta del Consell per la ciència mitjançant programes, finançament estable i suport a entitats que treballen en el sector científic i tecnològic.

Els guardonats en la 37a edició dels Premis Rei Jaume I són: José Luis Mascareñas Cid, premi en investigació bàsica; Núria López-Bigas, distingida amb el guardó d’investigació biomèdica; Silvia de Sanjosé Llongueras, premiada en la modalitat d’investigació clínica i salut pública; Victoria Reyes-García, destacada amb el reconeixement a la protecció del medi ambient; María Jesús Vicent Docón, premi en noves tecnologies; i Jan Eeckhout i Damià Tormo, guardonats en la modalitat d’economia.

Fecha: 24/11/2025